**Adatkezelési tájékoztató**

ebösszeírással összefüggő adatkezeléshez

**Bevezetés**

Dunaföldvár Város Önkormányzata, mint adatkezelő (továbbiakban: Adatkezelő) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, továbbiakban: GDPR) [[1]](#footnote-1) 13. cikkben foglaltak kötelezettségének eleget téve az ebösszeírással összefüggő adatkezeléshez az alábbi adatvédelmi tájékoztatót adja.

A tájékoztatóban foglaltakat nem természetes személyek esetében nem alkalmazandó.

1. **Az adatkezelő és adatvédelmi tisztviselő megnevezése, elérhetőségei**

**1/A. Adatkezelő megnevezése**

**Adatkezelő:** Dunaföldvár Város Önkormányzata

**Székhely:** 7020 Dunaföldvár, Kossuth Lajos utca 2.

**Honlap:** www.dunafoldvar.hu

**E-mail cím:** titkarsag@dunafoldvar.hu

**Telefonszám: +**36-75/541-550

**Fax: +**36-75/541-555

**1/B. Adatvédelmi tisztségviselő:**

**Megnevezés:**   Isucomp Kft.

**Székhely:** 7100 Szekszárd, Rövidvölgy 7.

**Adatvédelmi tisztviselő kapcsolattartója:** Pukli László

**Telefonszáma:** 06-20/399-2960

**E-mail:** adatvedelem@isucomp.hu

1. **Személyes adatok kezelésének célja**

Az adatkezelés célja az állatok védelméről és kíméletéről szóló 1998. évi XXVIII. törvény (továbbiakban: Állatok védelmi törvény) 42/B.§. (1) bekezdésében meghatározott ebösszeírási kötelezettség teljesítése.

1. **Személyes adatok kezelésének jogalapja**

A személyes adatok kezelése GDPR 6. cikkének (1) bekezdésének e) pontja alapján közhatalmi jogosítvány gyakorlása céljából történik.

1. **Személyes adatok kezelésének fajtája**

Az Adatkezelő Állatvédelmi törvény 42/B.§ (4) bekezdése meghatározott személyes adatokat, azaz

* az eb tulajdonosának nevét, címét,
* az ebtartó nevét, lakcímét, telefonszámát, elektronikus levélcímét az irányadó jogszabályok szerint kezeli, nyilvántartja.

1. **Személyes adatok kezelésének ideje**

# Az Adatkezelő a 4. pontban meghatározott adatokat a közfeladatot ellátó szervek a köziratokról, a közlevéltárakról és a magánlevéltári anyag védelméről szóló 1995. évi LXVI. törvényben, a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendeletben, valamint az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet, illetve az Iratkezelési szabályzatban meghatározott követelmények szerint iktatja és az iktatott iratok között az irat selejtezéséig, illetve ennek hiányában levéltárba adásáig kezeli.

Az adatokat a hozzáférés nyilvántartásban az Adatkezelő legfeljebb az iratkezelési jogosultság megszűnéséig, vagyis 5 évig kezeli.

1. **Az adatokhoz való hozzáférés és adattovábbítás**

A személyes adatokhoz

* az Adatkezelő, valamint
* jogszabály alapján Dunaföldvári Polgármesteri Hivatal (székhely: 7020 Dunaföldvár, Kossuth Lajos utca 2.) köztisztviselői a feladatellátás érdekében a szükséges mértékig férnek hozzá.

Az Adatkezelő csak jogszabályban meghatározott módon és célból adhatja át az általa kezelt személyes adatokat más állami szervek számára, különösen:

* Hatósági, felügyeleti ellenőrzés esetén
* Rendőrség, ügyészség megkeresése esetén a nyomozáshoz szükséges személyes adatokat tartalmazó irat továbbítása esetén.

Az adatkezelő a személyes adatot harmadik országba vagy nemzetközi szervezet részére nem kívánja továbbítani.

1. **Adatbiztonsági intézkedések**

Adatkezelő a megadott személyes adatokat az Adatkezelő székhelyén tárolja.

Az Adatkezelő megfelelő informatikai, technikai és személyi intézkedéssel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

1. **Adatkezeléssel kapcsolatos az érintettet megillető jogok**

**Az érintett kérelmezheti**

* az adatkezelőtől a rá vonatkozó személyes adatokhoz való hozzáférést,
* azok helyesbítését,
* törlését vagy
* kezelésének korlátozását és
* tiltakozhat az ilyen személyes adatok kezelése ellen, valamint
* adathordozhatósághoz való jogának gyakorlását (a jelen esetben kizárt az alkalmazása).

**8.1. Hozzáférési jog**

Az érintett személy jogosult arra, hogy kérésére a személyes adatainak kezelésével kapcsolatban információkat kapjon.

Az 1. pontjában megadott elérhetőségeken keresztül, írásban tájékoztatást kérhet az Adatkezelőtől saját személyes adatainak vonatkozásában arról, hogy:

* az adatkezelés folyamatban van-e,
* milyen adatkezelési cél miatt,
* milyen személyes adatokat (személyes adatok kategóriái),
* kik azok a címzettek, akikkel a személyes adatot közölték vagy közölni fogják, különösen harmadik országbeli címzetteket, illetve nemzetközi szervezeteket,
* mennyi az személyes adatok tárolásának tervezett időtartama,
* a személyes adatok milyen forrásból származnak a személyes adatai az adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az érintettnek joga van a folyamatban lévő adatkezelés vonatkozásában az alábbi információkérésére:

* a személyes adat vonatkozásában van-e joga a személyes adat helyesbítésére, törlésére vagy kezelésének korlátozására és a személyes adat kezelésének tiltakozása ellen,
* van-e joga felügyeleti hatósághoz címzett panasz benyújtására,
* az adatok nem az érintettől származnak, akkor a forrásra vonatkozó elérhető információhoz

Az Adatkezelő a kérelmet legfeljebb 30 napon belül teljesíti, és a kérelmezőt az általa megadott elérhetőségen keresztül írásban értesíti.

Az adatkezelő az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel. Az adatbiztonsági követelmények teljesülése és az érintett jogainak védelme érdekében az adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

**8.2 A helyesbítéshez való jog**

Az érintett személy az 1. pontjában megadott elérhetőségeken keresztül, írásban kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét).

Az Adatkezelő a kérelmében foglaltak alapján legfeljebb 30 napon belül az adatait helyesbíti, amelyről a megadott elérhetőségen keresztül írásban értesítést kap az érintett személy.

**8.3 A törléshez való jog**

Az érintett személy az 1. pontjában megadott elérhetőségeken keresztül, írásban kérheti az Adatkezelőtől a személyes adatainak a törlését. Amennyiben az adatok kezelésére további kötelezettsége nincs, akkor az Adatkezelő a kérelmet megvizsgálja és haladéktalanul, de legkésőbb 30 napon belül döntéséről a megadott elérhetőségen keresztül írásban értesíti az érintett személyt

Az Adatkezelő az érintett személy törli a vonatkozó személyes adatokat, ha az alábbi indokok valamelyike fennáll:

* az adatkezelés már nem szükséges,
* az adatkezelés alapját képező hozzájárulás visszavonásra került és az adatkezelésnek nincs más jogalapja,
* adatkezelése elleni tiltakozás esetén, és nincs elsőbbséget élvező jogszerű ok az adatkezelésre,
* személyes adatokat jogellenesen kezelték,
* adatkezelőre alkalmazandó uniós vagy nemzeti jogban előírt jogi kötelezettség teljesítéséhez törölni kell a személyes adatokat.

A tájékoztatóban ismertetett adatkezelés kapcsán az érintett csak akkor élhet a törléshez való jogával, ha az adatkezelőre ruházott közhatalmi jogosítványok gyakorlása keretében végzett feladat végrehajtásához az adat nem szükséges

**8.4. A zároláshoz (adatkezelés korlátozásához) való jog**

Az érintett személy az 1. pontban megadott elérhetőségeken keresztül, írásban kérheti, hogy a személyes adatait az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával).

Az Adatkezelő az érintett személy kérésére korlátozza az adatkezelést, ha az alábbi indokok valamelyike fennáll:

* az érintett személy vitatja a személyes adatok pontosságát,
* - az adatkezelés jogellenes, és az érintett személy ellenzi azok törlését,
* - az Adatkezelőnek már nincs szüksége a személyes adatokra, de az érintett személy igényli azokat védendő magánérdekből,
* az érintett személy tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő indokai elsőbbséget élveznek-e az érintett személy jogos érdekeivel szemben.

A zárolás addig tart, amíg az érintett által megjelölt indok szükségessé teszi az adatok tárolását.

**8.5. A tiltakozáshoz való jog**

Az érintett személy az 1. pontban megadott elérhetőségeken keresztül tiltakozhat az adatkezelés ellen, ha álláspontja szerint az adatkezelő a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Így például tiltakozhat az ellen, ha az Adatkezelő az érintett személy hozzájárulása nélkül a személyes adatot tudományos kutatás céljából felhasználná.

1. **Az Adatkezeléssel kapcsolatos jogérvényesítési lehetőség**

Ha az érintett úgy ítéli meg, hogy az adatkezelő a személyes adatainak kezelése során megsértette a hatályos adatvédelmi követelményeket, akkor panaszt nyújthat be

* a Nemzeti Adatvédelmi és Információszabadság Hatósághoz

Cím: 1055 Budapest, Falk Miksa utca 9-11.,

Postacím: 1363 Budapest, Pf. 9.

E-mail: ugyfelszolgalat@naih.hu,

honlap: www.naih.hu, vagy

* lehetősége van adatainak védelme érdekében bírósághoz fordulni, amely az ügyben soron kívül jár el. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-keresooldalon. Az adatkezelő székhelye szerint a perre a Szekszárdi Törvényszék rendelkezik illetékességgel.

**9.1**. **Hatósági jogorvoslathoz való jog**

Az érintett személy a Nemzeti Adatvédelmi és Információszabadság Hatóság (a továbbiakban: Hatóság) vizsgálatát kezdeményezheti az Adatkezelő intézkedése jogszerűségének vizsgálata céljából, ha

* az Adatkezelő az előzetes tájékozódáshoz való jogának, hozzáféréshez való jogának, helyesbítéshez való jogának, az adatkezelés korlátozásához való jogának, valamint a törléshez való jogának érvényesítését korlátozza, vagy ezen jogainak érvényesítésére irányuló kérelmét elutasítja, valamint
* a Hatóság adatvédelmi hatósági eljárásának lefolytatását kérelmezheti, ha megítélése szerint személyes adatainak kezelése során az Adatkezelő megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat.

**9.2 A bírósági jogorvoslathoz való jog**

A bírósági jogorvoslathoz való jogának érvényesítése érdekében az érintett személy az Adatkezelő ellen a lakóhelye vagy tartózkodási helye szerint illetékes törvényszékhez fordulhat, ha megítélése szerint az Adatkezelő a személyes adatait a személyes adatok kezelésére vonatkozó, jogszabályban vagy az Európai Uniókötelező jogi aktusában meghatározott előírások megsértésével kezeli.

Azt, hogy az adatkezelés a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásoknak megfelel, az Adatkezelő köteles bizonyítani.

1. **AUTOMATIZÁLT DÖNTÉSHOZATALLAL KAPCSOLATOS INFORMÁCIÓK:**

Az adatkezelő a személyes adatokat automatizált döntéshozatalhoz nem használja fel.

1. https://eur-lex.europa.eu/legal-content/HU/TXT/PDF/?uri=OJ:L:2016:119:FULL&from=HU [↑](#footnote-ref-1)